खालिस्तान जिंदाबाद के नारे लगाए, कहा- हमारा विरोध किया तो दोबारा सबक सिखाएंगे
Australia Khalistani Attack;  Indian Student Beaten by Khalistani Supporters in Sydney ऑस्ट्रेलिया में सिडनी के पश्चिमी टाउन मैरीलैंड्स में खालिस्तानी समर्थकों ने एक भारतीय छात्र पर हमला कर दिया। घायल छात्र का इलाज वेस्टमीड अस्पताल में चल रहा है।
ऑस्ट्रेलिया में सिडनी के पश्चिमी टाउन मैरीलैंड्स में खालिस्तान समर्थकों ने एक भारतीय छात्र पर हमला कर दिया। घायल छात्र का इलाज वेस्टमीड अस्पताल में चल रहा है।
घायल छात्र ने 'द ऑस्ट्रेलिया टुडे' को बताया- मैं सुबह 5.30 बजे काम पर जा रहा था। तभी 4-5 खालिस्तान समर्थकों ने मुझ पर लोहे की रॉड से हमला कर दिया। इस दौरान आरोपी खालिस्तान जिंदाबाद के नारे लगा रहे थे।
पीड़ित छात्र स्वप्निल सिंह (बदला हुआ नाम) ने बताया- मुझे मारते हुए वो वीडियो भी बना रहे थे। सब कुछ करीब 5 मिनट तक चला। उन्होंने मुझे धमकी देते हुए कहा कि ये मेरे लिए एक सबक है। अगर मैंने दोबारा उनका विरोध किया तो वो फिर सबक सिखाने आएंगे।
पुलिस के मुताबिक, स्वप्निल के सिर, पैर और हाथ पर गंभीर चोट लगी है।
कार में घुसकर चेहरे पर मारी रॉड
ऑस्ट्रेलिया टुडे से बात करते हुए स्वप्निल ने बताया- मैं सिडनी में बतौर ड्राइवर काम करता हूं। जहां मैं रहता हूं वहां से मेरी कार सिर्फ 50 मीटर की दूरी पर खड़ी थी। जैसे ही मैं अपनी ड्राइविंग सीट पर बैठा, खालिस्तान समर्थक अचानक आ गए।
उनमें से एक ने कार का दरवाजा खोला और मेरी बाईं आंख के नीचे गाल की हड्डी पर लोहे की रॉड से हमला कर दिया। इसके बाद उन्होंने खींचते हुए मुझे बाहर निकाला और मारना शुरू कर दिया। जब हमलावर वहां से चले गए, तो आसपास के लोगों ने पुलिस को सूचना दी।
14 मार्च को ब्रिस्बेन में इंडियन कॉन्स्युलेट के गेट को ब्लॉक किया था
इससे पहले 14 मार्च को ऑस्ट्रेलिया में खालिस्तान समर्थकों ने भारतीयों पर हमलों की धमकी दी थी। इसके अगले दिन 15 मार्च को ब्रिस्बेन शहर में खालिस्तान समर्थकों ने इंडियन कॉन्स्युलेट के मेन गेट को जबरदस्ती ब्लॉक कर दिया था। ‘
द ऑस्ट्रेलिया टुडे की रिपोर्ट के मुताबिक खालिस्तान समर्थक झंडे, पोस्टर और बैनर लेकर यहां पहुंचे थे। उन्होंने कॉन्स्युलेट में प्रवेश कर रहे लोगों को अंदर नहीं आने दिया था।
ऑस्ट्रेलिया में खालिस्तान समर्थक कई बार मंदिरों पर भी हमला कर चुके हैं। वे मंदिरों की दीवारों पर भारत विरोधी नारे लिख चुके हैं। फरवरी में जब ऑस्ट्रेलिया के प्रधानमंत्री एंथनी अल्बनीज भारत आए थे, तो PM मोदी ने उनके सामने ये मुद्दा उठाया था।
PM अल्बनीज ने दिया था कार्रवाई का आश्वासन
तब PM अल्बनीज ने आश्वासन दिया था कि हिंदू मंदिरों पर हमला करने वालों के लिए ऑस्ट्रेलिया में कोई स्थान नहीं है। 11 फरवरी को नई दिल्ली में अल्बनीज ने कहा था- हमारा देश एक मल्टीकल्चर नेशन है। हम सबकी आस्था का सम्मान करते हैं। यहां धार्मिक स्थलों की इमारतों पर हमला करने वालों को कानूनी कार्रवाई का सामना करना पड़ेगा।
अल्बनीज ने कहा था- ऑस्ट्रेलिया में धार्मिक इमारतों पर किसी भी तरह के हमले को बर्दाश्त नहीं किया जाएगा। चाहे वह हिंदू मंदिर हों, मस्जिद हों या चर्च हों।
ऐसी गतिविधियों की हमारे देश में कोई जगह नहीं है। ऑस्ट्रेलिया की सुरक्षा एजेंसियां यह सुनिश्चित करेंगी कि ऐसी गतिविधियां न हों।
ये खबर भी पढ़ें...
कनाडा में खालिस्तान समर्थक और भारतीय आमने-सामने: भारतवंशी तिरंगा लहराकर बोले- खालिस्तानी सिख नहीं होते
कनाडा में इंडियन कॉन्सुलेट के बाहर करीब 250 खालिस्तानी प्रदर्शनकारियों ने झंडे लहराए और नारे भी लगाए। इसके जवाब में भारतीय समुदाय के लोग भी तिरंगा लेकर वहां मौजूद रहे। उन्होंने भारत माता की जय और वंदे मातरम के नारे लगाए। इस दौरान उनके हाथ में तख्ती पर 'खालिस्तानी सिख नहीं होते' स्लोगन लिखा हुआ था। पूरी खबर पढ़ें...